5.9.2023
SL
Uradni list Evropske unije
C 315/9
Predhodna priglasitev koncentracije (Zadeva M.11150 – VERSALIS / NOVAMONT) Zadeva, primerna za obravnavo po poenostavljenem postopku (Besedilo velja za EGP)
(2023/C 315/07)
1.
Komisija je 25. avgusta 2023 prejela priglasitev predlagane koncentracije v skladu s členom 4 Uredbe Sveta (ES) št.
139/2004 (1).
Ta priglasitev zadeva naslednja podjetja: — Versalis S.p.A., („Versalis“, Italija), ki je pod nadzorom ENI S.p.A. („ENI“, Italija), — Novamont S.p.A. (Novamont, Italija), posredno pod skupnim nadzorom podjetij Neuberger Berman Group, LLC (ZDA) in Investitori Associati II S.A. v likvidaciji (Luksemburg), — Matrica S.p.A. (Matrica, Italija), skupno podjetje, ustanovljeno 13. junija 2011, v katerem sta v enakem deležu lastnika podjetji Versalis in Novamont.
Podjetje Versalis pridobi v smislu člena 3(1)(b) uredbe o združitvah izključni nadzor nad celotnim podjetjem Novamont in izključni nadzor nad podjetjem Matrica.
Koncentracija se izvede z nakupom delnic.
2.
Poslovne dejavnosti zadevnih podjetij so:
— podjetje Versalis je dejavno na področju osnovnih kemikalij in vmesnih kemičnih produktov, plastike, gume in kemikalij iz obnovljivih virov s proizvodnimi obrati v EGP, Združenem kraljestvu in Južni Koreji ter posluje prek mednarodne komercialne mreže, — podjetje Novamont je dejavno na področju proizvodnje bioplastike ter razvoja bioproizvodov in biokemikalij iz obnovljivih virov s proizvodnimi obrati v EGP in ZDA ter posluje prek mednarodne komercialne mreže, — podjetje Matrica je dejavno na področju proizvodov, ki so v celoti pridobljeni iz obnovljivih virov na podlagi novih tehnologij z majhnim vplivom na okolje, katerih cilj je uporaba molekularne kompleksnosti rastlinskih surovin za proizvodnjo kemikalij z visoko dodano vrednostjo.
Matrica uporablja postopek pretvorbe rastlinskih olj v mono- in dikarboksilne kisline in estre, kar omogoča pridobivanje izdelkov visoke čistosti.
3.
Po predhodnem pregledu Komisija ugotavlja, da bi se za priglašeno koncentracijo lahko uporabljala uredba o združitvah.
Vendar končna odločitev o tem še ni sprejeta.
V skladu z Obvestilom Komisije o poenostavljenem postopku obravnave določenih koncentracij na podlagi Uredbe Sveta (ES) št.
139/2004 (2) je treba opozoriti, da je ta zadeva primerna za obravnavo po postopku iz Obvestila.
4.
Komisija zainteresirane tretje osebe poziva, naj ji predložijo morebitne pripombe glede predlagane transakcije.
Komisija mora pripombe prejeti najpozneje v 10 dneh po datumu te objave.
Pri tem vedno navedite sklicno številko: M.11150 – VERSALIS / NOVAMONT (1) UL L 24, 29.1.2004, str.
1 (uredba o združitvah).
(2) UL C 366, 14.12.2013, str. 5.